Jackie Jackson (1962–1989): Den eldste av guttene, Jackie, var sanger. Før sin musikalske karriere spilte han baseball. Han satset på en solokarriere og ga ut tre plater, og giftet seg etter hvert med Enid Jackson. Han hadde også en kjærlighetsaffære med sangersken Paula Abdul. Tito Jackson (1962–1989): En annen av de opprinnelige medlemmene, Tito, hadde fra før solokarriere som bluesmusiker. Jermaine Jackson (1962–1975; 1984–1989): Jermaine var sanger i gruppen helt til de andre medlemmene byttet fra plateselskapet Motown til CBS Records. Han valgte å bli hos Motown for å satse på en solokarriere, som han hadde noenlunde suksess med. Marlon Jackson (1963–1987): Marlon ble med etter ett år, samtidig med Michael. Marlon ble av og til banket opp fordi han ikke greide å danse som sin dyktige bror. Til slutt stakk han av med en fan, Carol, og han opptrådte heller ikke på gruppens siste plate på grunn av en konflikt med brødrene. Ha ga ut ett soloalbum. Marlon ble så eiendomsmegler og medeier i Major Broadcasting Corporation. Michael Jackson (1963–1989): Michael var helt klart den mest populære i Jackson 5. Han var den eneste av brødrene som samtidig satset på en solokarriere, og med tiden ble han en av verdens mest berømte musikere. Randy Jackson (1972–1989): Randy begynte uoffisielt å opptre sammen med Jackson 5 i 1972, og spilte congatromme. Han ble offisielt medlem av gruppen i 1975, etter at Jermaine reiste og gruppen gikk over til CBS.